पाएं अपने शहर की ताज़ा ख़बरें और फ्री ई-पेपरडाउनलोड करें
एक ओर सरकार कोरोना महामारी से निपटने के लिए लोगों के बीच लगातार टीका अभियान चला रही है। जिसके बावजूद लोग वैक्सीन नहीं ले रहे हैं। लोग वैक्सीन काे लेकर अपने मन से गलत भावनाओं को कैसे खत्म करेंगे। कब तक लोगों को स्थानीय प्रशासन जागरूक करता रहेगा। इस पर बराबर संदेश बना रहता है। पीएससी हायाघाट की अाेर से बुधवार को घरारी प्राथमिक विद्यालय में कोविड-19 को लेकर टीकाकरण कैंप लगाया गया। जहां सुबह से शाम हो गई लेकिन एक भी व्यक्ति ने काेरोना की वैक्सीन लेना मुनासिब नहीं समझा।
केंद्र पर स्वास्थ्य कर्मी इंतजार करती रह गईं। लेकिन कोई व्यक्ति वैक्सीन लेने नहीं पंहुचे। जिस कारण सभी स्वास्थ्य कर्मी बैरंग वापस लौट गए। करीब 9.30 बजे से लेकर शाम के 5 बजे तक स्वास्थ्य कर्मियाें ने ग्रामीणों को समझाया। लेकिन किसी ने उनकी बातों को नहीं माना। उल्टे उनसे बदसलूकी करने लगे एवं हाथापाई पर उतारू हो गए। इस बाबत बीडीओ राकेश कुमार ने कहा कि वहां के लोग जागरूकता की कमी के कारण वैक्सीन नहीं ले पा रहे हैं। उन्हें समझाया जाएगा।
आशा गांव में गई तो उसे लोगों ने अपशब्द बोला
बता दें कि घरारी गांव की अाबादी 1200 है। बावजूद एक भी व्यक्ति ने कोरोना का टीका नहीं लिया। एएनएम वीणा देवी ने बताया कि गांव में ग्रामीणों को वैक्सीन लगवाने के लिए जागरूक किया। इसी दौरान उल्टे ग्रामीण उन सभी से उलझ गए। अाशा गांव में गई तो उन्हें भी ग्रामीणों ने कई प्रकार के अपशब्द कह कर अपना काम करने का फरमान दे डाला।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn